Mníchovské metro

80px|left

**Mníchovské metro** (po nemecky: *Münchner U-Bahn*) je systém metra pozastávajúci zo 100 staníc a 103,1 km nachádzajúci sa v hlavnom meste spolkovej krajiny Bavorsko Mníchov, v Nemecku. Z celkového počtu staníc sa 3 nachádzajú za hranicou Mníchova, na severnom predmestí mesta v mestečku Garching bei München.

Prvý úsek bol otvorený 19. októbra 1971. V súčasnosti má 6 hlavných liniek a 2 posilové. Väčšina staníc je v podzemí, výnimku tvorí 6 staníc: päť na linke U6 a jedna na linke U5.

Prevádzku metra zabezpečuje spoločnosť MVG (*Münchner Verkehrsgesellschaft* - *Mníchovská dopravná spoločnosť*). V systéme premávajú súpravy troch typov, všetky zostrojila spoločnosť Siemens. V prevádzke sú aj vozidlá premávajúce už od začiatku prevádzky metra, vyradených bolo len niekoľko kusov, ťažko poškodených pri haváriách a požiari.

## Sieť metra
none|800px|Aktuálna sieť mníchovského metra (2014)

Okrem 6 hlavných liniek fungujú v systéme mníchovského metra aj 2 posilové:
*  Linka U7 premáva len cez pracovné dni na trase: **Westfriedhof** ↔ **Neuperlach Zentrum**. Linka využíva kombináciu viacerých trás iných liniek: U1, U2 a U5
*  Linka U8 premáva len počas sobôt na trase: **Sendlinger Tor** ↔ **Olympiazentrum**. Aj táto linka využíva trasy iných liniek: U1, U2 a U3

### Prestupné stanice
V systéme je 6 prestupných staníc (nerátajúc spoločné stanice vždy pre dvojicu liniek). Tri z nich sú v samotnom centre mesta, ktoré vytvárajú prestupný trojuholník (ako je to napr. v Prahe):

* **Sendlinger Tor**    x      
* **Hauptbahnhof**    x   
* **Odeonsplatz**    x   

Zvýšné 3 sú mimo historického centra:

* **Scheidplatz**   x 
* **Innsbrucker Ring**   x   
* **Olympia-Einkaufszentrum**   x 

File:Münchener Hauptbahnhof- U-Bahnhof- auf Bahnsteig zu Gleis 4 26.5.2012.JPG|Prestupná stanica *Hauptbahnhof* (na fotke U1/U2)
Image:Munich_subway_OE.jpg|Prestupná stanica *Olympia-Einkaufszentrum* (na fotke U1)
File:U-Bahnhof Scheidplatz 01.jpg|Prestupná stanica *Scheidplatz*


Stanice *Scheidplatz* a *Innsbrucker Ring* majú veľmi dômyselný spôsob prestupovania, ktorý uľahčuje cestovanie: nastupištia sú dve, vždy spoločne pre dve odlišné linky oproti sebe, ale pre vlaky v rovnakom smere. Napr. v stanici *Innsbrucker Ring* stoja vlaky odchádzajúce na východ na rovnakom nástupišti oproti sebe, čo umožňuje cestujúcim pohodlný prestup z vlaku do vlaku. Systém je nastavený tak, že väčšinou sú vlaky v stanici v rovnakom čase alebo sa čakajú.

### Prestup na S-Bahn

Kľúčovú úlohu v celom systéme hromadnej dopravy okrem metra zohrávajú aj prímestské vlaky, tzv. S-Bahn . Na mnohých miestach v meste sa metro stretáva s S-Bahnom:

* **Hauptbahnhof**      x 
* **Karlsplatz (Stachus)**    x 
* **Marienplatz**    x 
* **Ostbahnhof**   x   
* **Neuperlach Süd**   x 
* **Trudering**   x 
* **Giesing**   x 
* **Feldmoching**   x 
* **Moosach**   x 
* **Heimeranplatz**    x 
* ** Harras**   x 

## Dostupnosť metrom

Väčšina turisticky atraktívnych alebo dôležitých miest Mníchova je pohodlne dostupná metrom.

* **Marienplatz** - historické centrum s radnicou (stanica * Marienplatz*  )
* **Hlavná stanica** - hlavná železničná stanica (stanica *Hauptbahnhof*    )
* **Theresienwiese** - priestor kde sa koná Oktoberfest (stanica *Theresienwiese*  )
* **[[Allianz Arena|Allianz aréna]]** - futbalový štadión (stanica *Fröttmaning* )
* **[[BMW]] múzeum a samotná budova BMW** (stanica *Olympiazentrum* )
* **Zoologická záhrada** (stanica *Thalkirchen (Tierpark)* )
* **Uptown** - najvyššia budova Mníchova (stanica *Georg-Brauchle-Ring* )
* **Výstavisko** - komplex pre výstavy a veľtrhy (stanice *Messestadt West* a *Messestadt Ost* )

## Budúcnosť
thumb|Jedna z najnovších súprav (typ C, ev. č. 610)

V tomto období (2014) sa sieť metra nerozširuje. Najnovším úsekom, ktorý bol otvorený v roku 2010 bol úsek na linke U3 na jej severnom konci: z pôvodnej konečnej stanice *Olympia-Einkaufszentrum* sa linka predĺžila až po stanicu S-Bahnu *Moosach* (celkovo 2 nové stanice).

Vedú sa diskusie o rozšírení 3 liniek:
* linka U6 zo stanice *Klinikum Großhadern* do stanice *Martinsried* (už sa hranicami mesta Mníchov)
* linka U4 zo stanice *Arabellapark* do stanice *Englschalking* (s možnosťou prestupu na S-Bahn)
* linka U5 zo stanice *Laimer Platz* do stanice *Pasing* (dôležitý dopravný uzol S-Bahnu a vlakov Deutsche Bahn)

## Iné projekty

## Externé odkazy
* Integrovaná doprava regiónu Mníchov
* Mníchovská dopravná spoločnosť
* Informácie o metrách v Nemecku

Kategória:Metrá
Kategória:Doprava v Mníchove